شەفەق نیوز/ فیلم سینەمائی "ئمتەحان/ ئەزموون / The Exam" ک "شەوکەت ئەمین گورکی" دەرهاوردگەسەێ خەڵات فدراسیوون ناودەوڵەتی رخنەگران فیلم "فیپرشی FIPRSCI" له بەش "هماڵدارەکی رەسمی Crystal Globe" پەنجا و پەنجمین فستیواڵ جەهانی فیلم "کارلووی واری" دە وڵات "چک" کرد وە هن خوەێ.
ئەزموون کارێگە ک وە هام‌بەشی هەرێم کوردستان وەرد کشوەرەێل ئاڵمان و قەتەر سازریاگە و دە چوار سانس جیاجیا دە ئی فستیواڵە ک دە شار "کارلووی وان Kalovy Vary" ده وڵات چک چگەسە بان پەردە ئوو هەم تەماشاوانەێلە هەمیش رخنەگرەێلە زیق‌وباڵ ئەڕاێ کردن.
ئی فیلمە دەسکرد کومپانی "میتووس فیلم" برلین ئوو "مەستی فیلم" شار سوڵەیمانییەسە ئوو کومپانی ئاڵمانی"ئارت هوود  Art Hood" ده دنیا پەخش و بڵاو دکرێ.
دە ئی فیلمە بڕێ لە هونەرمەندەێل نامدار و ناسریاگ کورد وەرد بڕێ ترلەهونەرمەندەێل نمام کورد، نەخش وازی کردنە.
